Vazirlar Mahkamasining "Koronavirus pandemiyasi davrida dori vositalari, tibbiy buyumlar va tibbiy texnikalar muomalasini tartibga solishga doir chora-tadbirlar to‘g‘risida" 2020 yil 22 iyuldagi 449-son qaroriga o‘zgartirish va qo‘shimchalar kiritish haqida hukumat qarori qabul qilindi. Qaror bilan O‘zbekistonda ro‘yxatdan o‘tkazmasdan hamda sertifikatlashtirmasdan import qilinadigan, COVID-19 infeksiyasi bilan kasallangan bemorlarni davolashda qo‘llaniladigan tibbiy buyumlar va tibbiy texnikalar ro‘yxatiga COVID–19’ga antitana va antigenga ekspress testlar ham qo‘shildi. COVID-19 infeksiyasi bilan kasallangan bemorlarni davolashda qo‘llaniladigan dori vositalari va biologik faol moddalar ro‘yxatiga ham o‘zgartirish kiritildi. Ro‘yxatga: gripp vaksinasi (O‘RVI),  koronavirus vaksinasi (COVID-19),  pnevmokokk vaksinasi,  bariya sulfat (Barii sulfas),  pankuroniya bromid / pipekuroniya bromid / atrakuriya besilat,  tsefepim + tazobaktam,  nitroglitserin qo‘shildi.